ہجرت کے موقع پر جب آنحضرت صل اللہ علیہ وآلہ وسلم اور ابوبکرصدیق غارِ ثور میں پوشیدہ ہوئے تو عامر بن فہیرہ کے متعلق یہ خدمت تھی کہ وہ دن بھر مکہ کی چراگاہ میں ابوبکر صدیق رضی اللہ تعالیٰ عنہ کی بکریاں چراتے ، شام کو غار کے پاس لے آتے ، یہاں ان کا دودھ دوہ کر استعمال کیا جاتا ، صبح کے وقت عبد اللہ بن ابی بکر جو عموماً شب کے وقت حاضر ہوکر مکہ کی سرگزشت سنایا کرتے تھے ، واپس جاتے تو بکریوں کو ان کے نشانِ قدم پر لے چلتے کہ مشرکین کو کچھ شبہ نہ ہو ، غرض جب یہ قافلہ غارثور سے آگے بڑھا تو ابوبکر نے ان کو اپنے پیچھے بٹھا لیا مدینہ پہنچ کر وہ سعد بن خثیمہ کے مہمان ہوئے اور حارث بن اوس ان کے اسلامی بھائی بنائے گئے۔ابتداً مدینہ کی آب وہوا جن لوگوں کو راس نہ آئی ان میں سے ایک حضرت عامر بن فہیرہؓ بھی تھے ، یہ اس قدر سخت بیمار ہوئے کہ زندگی سے یاس ہو گئی ، شدتِ بحران کے وقت یہ اشعار ورد زبان ہوتے تھے :
Entity: عامر بن فہیرہ — Type: /person